PRIENŲ RAJONO SAVIVALDYBĖS

TARYBOS POSĖDŽIŲ SEKRETORIUS

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2023 M. BALANDŽIO 13 D. SPRENDIMO NR. T3-81 ,,DĖL PRIENŲ RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Pakeisti Prienų rajono savivaldybės tarybos veiklos reglamentą (toliau – Reglamentas), kad jis atitiktų galiojančias Lietuvos Respublikos vietos savivaldos įstatymo (toliau – Vietos savivaldos įstatymas) nuostatas.

Siūlomos teisinio reguliavimo nuostatos:

Sprendimo projektas parengtas siekiant papildyti Reglamentą nuostatomis dėl seniūnaičių sueigos sprendimų vertinimo.

Laukiami rezultatai:

Pritarus sprendimo projektui bus nustatyta seniūnaičių sueigos sprendimų vertinimo tvarka.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Nėra.

Lyginamasis variantas:

46. Seniūnaičių sueigos ir išplėstinės seniūnaičių sueigos sprendimai yra rekomendaciniai, tačiau atitinkama Prienų rajono savivaldybės institucija privalo juos įvertinti:

46.1. Jeigu seniūnaičių sueigos ar išplėstinės seniūnaičių sueigos sprendimų vertinimas priklauso Savivaldybės tarybos kompetencijai, seniūnijos seniūnas per 5 darbo dienas pateikia sueigos sprendimą ir kitą su inicijuojamu klausimu susijusią medžiagą merui. Meras nurodo atitinkamam Savivaldybės administracijosai padaliniui rengti Savivaldybės tarybos sprendimo projektą. Parengtą sprendimo projektą teikia svarstyti Savivaldybės tarybai Reglamento 33 ir 34 punktuose nustatyta tvarka. Sprendimas priimamas artimiausiame Savivaldybės tarybos posėdyje;

46.2. Jeigu seniūnaičių sueigos ar išplėstinės seniūnaičių sueigos sprendimų vertinimas priklauso mero kompetencijai, jis įvertina šiuos sprendimus ne vėliau kaip per 20 darbo dienų nuo seniūnaičių sueigos ar išplėstinės seniūnaičių sueigos sprendimo gavimo dienos. Seniūnaičių sueigos ar išplėstinės seniūnaičių sueigos sprendimą per 5 darbo dienas pateikia seniūnijos seniūnas;

46.3. Savivaldybės institucijos sprendimus dėl seniūnaičių sueigos sprendimų turi paskelbti Savivaldybės interneto svetainėje ir tų seniūnijų skelbimų lentose, o savo vertinimus dėl išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi, – laikydamosi Vietos savivaldos įstatyme nustatytų reikalavimų dėl vietos gyventojų informavimo, privalo paskelbti savo vertinimus dėl išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi. Už šios informacijos paskelbimą atsakingi atitinkamų seniūnijų seniūnai.

Tarybos posėdžių sekretorė	Birutė Žvirblienė